No niin, olen Anne Miettinen. Jatketaanpa tästä herätyksestä, -
joka on koskettanut minua kovasti. Elän näet herätystä Filippiineillä.
Haluaisin myös kertoa esimerkkejä siitä, mitä se on ja mitä ei.
Kun olen tutkinut vanhoja herätyksen mestareita, -
niin katsotaanpa, millä tavalla Jonathan Edwards onnistui.
Hän on sanonut, -
että vain johdonmukainen Jumalan Sanan saarnaaminen -
ja Jumalan mielen mukainen kristillinen elämä tuo arvon -
mihin tahansa hengelliseen liikehdintään.
Kaikki muu on periaatteessa asiaan kuulumatonta.
Moni on päätellyt, että herätyksen merkkeinä olisi yhtenäisyys.
Toki tämä olisi ihanne jokaisessa herätyksessä.
Valitettavasti todellisuus on toisenlainen.
Herätykset ennemmin tai myöhemmin tuovat eripuraisuuden.
Erimielisyys lähtee pääasiassa kahdesta lähteestä.
Uskon, että Suomessakin on hyvin tunnettu asia, -
että olemme vähän erakkoja emmekä tule niin hyvin toimeen keskenämme.
Meillä on hirvittävästi seurakuntia, kun emme osaa yhdistyä -
yhteisen asian vuoksi. Sanotaan nyt ensimmäinen asia.
Jos herätyksen tunnusmerkkinä ovat aidot UT:n tapahtumat, -
mitä apostolisena aikana tapahtui, se välittömästi aiheuttaa... mitä?
Hyvin voimakkaan reaktion!
Jotkut vaan jostain syystä eivät halua sitä herätystä hyväksyä, -
tuli se hiljaa, myrskytuulen lailla, vienolla tuulella.
Millä tahansa tuulella se tulee, sitä ei hyväksytä.
Aina löytyy joukko, ne ainoat oikeat opilliset pyhät, -
jotka iskevät Jumalan antamaa herätystä vastaan.
Kautta historian näin on käynyt, joten emme ole sen kummallisempia.
Jos herätys puhkeaisi meidän kansakuntaamme, -
niin fariseukset heräävät heti.
Näin on käynyt kaikille edelläkulkijoille, pioneereille, -
joita Jumala on käyttänyt herätyksen mestareina.
Kun he astuvat hengelliseen -
eli yksinkertaisesti siihen alkuperäiseen, -
minkä Jeesus ja apostolit antoivat meille malliksi, -
siihen, mikä on alun perin ollut ja sitten hyljätty, -
se on vain paluuta Jumalan mielei- seen asiaan, Jumalan herätykseen.
Uudistajista voisi sanoa esimerkkinä henkilön Jan Hus.
Hän oli syvästi huolissaan siitä, mihin kirkko oli vajonnut uskossa.
Hänen mielestään kirkko pahoinpiteli alkuperäistä uskoa -
ja sen tarkoitusta. Hän vaikutti vv. 1370-1416.
Siihen aikaan oli 2-3 paavia. Nythän meillä on vain yksi.
He kaikki väittivät olevansa todellisia kirkkoisiä, -
ja kaikki haukkuivat toinen toisiaan.
Kirkko oli suurin maanhaltija, ja rahat kerättiin...
Mistä ne kerättiin? No, köyhiltä talonpojilta.
Raha oli kirkon jumala.
Kirkon johtotiimi eli synnissä.
Samoin se oli tietämätön Raamatun kirjoituksista.
Hus julisti kaiken tämän synnin avoimesti -
Betlehemin kirkon pulpetista. Betlehem oli hänen asemapaikkansa.
Husin boheemit kuulijat pitivät tästä julistuksesta, -
mutta katolinen kirkko tietenkään ei.
Tämän tähden Hus kuoli marttyyrikuoleman -
ja vain siksi, että hän tiesi totuuden.
Hän halusi muutosta siihen alkuperäiseen, -
josta kirkko oli jo kauan sitten poistunut.
Ja oltiin vasta 1300-luvulla.
Toki moni muukin oli emäkirkkoa vastaan ja halusi reformoida sitä, -
esim. Marthin Luther, Zwingli ja myös John Calvin.
Kaikki he joutuivat hyljättyjen listoille.
Tämä ei rajoittunut vain Rooman kirkon valtaan.
Myös Englannin kirkossa nousi kapinamieli: William Tyndale, -
Latimer, Ridley ja Thomas Cranmer, -
jotka Husin tavoin poltettiin traagisesti.
Ajatelkaa, kun ihmiset valittavat vainoa tällä hetkellä, -
että naapuri tai kirkon isä puhuu minusta pahaa, -
niin ei meitä sentään polteta. Näillä oli traaginen loppu.
Ei ollut helppoa olla uudistaja. Siinä menetti henkensä, -
ja vain siksi, että he taistelivat totuuden puolesta.
Ikävä kyllä monet uudistajat kääntyivät myös toisiaan vastaan, -
kun nämä halusivat uudistaa vielä enemmän, -
kuten Calvin oli instrumentti Miguel Servetoa vastaan.
Luther taas vainosi hyväntahtoisia anabaptisteja.
Ei siis oikein tullut rauhaa näittenkään kavereitten välillä.
Näin herätys tuo myös negatiivisia ilmiöitä -
ja katkeria reaktioita mukanaan, -
kuten kirkon tai seurakunnan jakaantumisia.
Sama ilmiö tapahtuu myös tänä päivänä.
Varmasti moni siellä ruudun takana on kokenut näitäkin ilmiöitä.
Emme ole muuttuneet. Kun herätys nousee, -
samaan aikaan nousevat myös sen vastustajat.
No niin...
Oli myös sellainen liikehdintä kuin puritaanit.
Heidät hyljättiin täysin Englannin reformaatiokirkon taholta -
ja vain siksi, että puritaanit halusivat ylistystä.
Siihen aikaan ei haluttu minkäänlaista ylistystä, -
ja he joutuivat tämän ylistyksen vuoksi listoille.
He halusivat vain jotain, missä ei ollut näkyvillä patsaita, kuvia.
Jumalan Sanan saarnaaminen oli pääasia.
Kaikki muut hörsyilyt, kaavat ja traditiot piti jättää pois.
Sanomattakin oli selvää, ettei tuo mennyt läpi, -
vaan katsottiin, että tämä oli kirkon vihollinen nro 1.
Joka aikakaudelle löytyy aina oma vihollisensa, -
oma uudistaja ja sitten nousevat myös ne vastustajat.
Tämä vuoksi monet tekivät pitkän vaelluksen Amerikkaan, -
jota pidettiin vapaana maana, sinne ns. hengelliseen vapauteen.
Whitefield esimerkiksi saarnasi avoimen taivaan alla.
John Wesley saarnasi kaduilla ja aitovierillä.
Se oli heille vapauden ilmenemistä, mitä he eivät muualla voineet tehdä.
Kirkko vietiin siis kansan luo, pois seinien sisältä.
Tämä oli ihan tavallinen evankelioimismuoto.
Sitä apostolitkin tekivät, mutta siihen aikaan se oli skandaali.
Wesley muodosti metodistiyhteyden ja nosti esiin joukon saarnaajia, -
jotka menivät kaikkialle julistamaan evankeliumia.
Wesley oli kuolemaansa asti Englannin kirkon jäsen, -
mutta muodosti metodistikirkon kaavan avoimesta saarnaamisesta.
Metodisteista on lähtöisin myös Pelastusarmeija.
Tätä avointa saarnaamista kaduilla, teillä, aitovierillä -
olemme Filippiineillä tehokkaasti tehneet.
Meillä nuorten ryhmät menevät ihmisten majoihin, -
kolkuttelevat ovelle, tapaavat ihmisiä kaduilla -
pyytävät, saako heitä siunata, julistavat evankeliumia.
Kaikki koulujemme opettajat... Meillä on 7 koulua -
ja 8 seurakuntaa.
Opettajat aktiivisesti ovat valinneet ulkolähetystyön, -
outreach, kuten me sitä sanomme.
Heillä on sydämessään nämä lapset ja aikuiset, -
jotka asuvat viidakoissa ja vuorilla eivätkä pääse kokouksiin -
tai seurakuntaan. Päätettiin viedä kirkko ja seurakunta sinne.
Tätä he ovat tehneet jonkin aikaa. Ei se ole helppoa.
Siellä on trooppinen kostea kuumuus, jokien ja siltojen ylitystä, -
vaarallisia teitä. Sielläkin on slummiyhteisöjä.
Joskus he joutuvat kulkemaan likaviemärisysteemin kautta.
Polviin ja nilkkoihin asti on velliä, -
mutta he menevät vain yhden tai muutaman lapsen tähden.
Olin niin onnellinen, että ihan hiljakkoin tämmöiseltä alueelta -
tuli kuorma-autolla suuri ryhmä kyläläisiä pelastumaan.
Näin siksi, että opettajat olivat viikoittain käyneet opettamassa -
Raamatun sanaa. Se oli mennyt heidän sydämeensä.
Jos ei kukaan siementä kylvä, niin ei kukaan voi tulla niittämään.
Näin herätys on jalkatyönä lähtenyt eteenpäin.
Kun aloitin Filippiineillä, minulla oli vain tyhjää, ei työkaluja.
En tiennyt, mistä päästä aloitetaan.
Pyysin paikallista pastoria, joka puhui köyhien tagalog-kieltä, -
lähtemään vuorille etsimään niitä ihmisiä.
Valitsimme ihan summassa alueen. Siellä ei ollut työtä, -
ja isot suvut asuvat taloissa yhdessä.
Koputimme vain ovettomaan oveen: "Onko ketään kotona?"
Kuului murinaa: "Joo, on. Mitä haluatte?"
Aloitimme kokouksen sieltä loppupäästä.
Kysyin, onko heillä siellä sairaita.
No, kaikkihan ne ovat sairaita. "Tulkaa ulos."
He tulivat ja pyysin heitä riviin. He kertoivat sairautensa.
Laskimme kädet heidän päälleen: "Jeesuksen Kristuksen nimessä -
julistan sinut terveeksi." Jumala teki ihmeitä.
HÄN on ihmeidentekijä. Me olemme vain Hänen työkalujaan maan päällä.
Jumala alkoi parantaa heitä. He hämmentyivät ja ilostuivat niin,
että he kuuntelivat saarnan ja jättivät elämänsä Kristukselle.
Näin sana alkoi mennä eteenpäin. Jos kelpasi Jeesukselle -
mennä kaikkialle julistamaan Jumalan Sanaa, -
jos se kelpasi apostoleille, niin miksi ihmeessä avoin evankeliumi -
teillä ja aitovierillä ei kelpaa nykyihmiselle?
Jos se kelpasi Wesleylle, Whitefieldille -
ja kaikille metodistien esikuvillekin, -
niin pakkohan sen olisi kelvata meillekin.
Pelastusarmeija on siitä esimerkki. Se lähti ihmisten luo -
tavoittamaan tavallista ihmistä.
Vastaavasti helluntailiikkeen tuloa eivät srk:t aikoinaan käsittäneet.
Nämä perinteiset kirkot eivät voineet sitä ymmärtää, -
ja se joutui hyljättyjen listoille.
Oli se siis mitä kuppikuntaa tahansa, -
niin heti uudistuksen alkaessa sitä ei hyväksytä.
Ole radikaali! Ole radikaali ja lähde liikkeelle!
Jumala täyttää suusi sanoilla, ja voima tulee siitä, -
kun avaat sanaisen arkkusi. Jos olet istuttanut Sanaa sydämeesi, -
niin siellä on mitä ottaa. Jos vain katsot saippuasarjaa -
pyöritellen sormiasi, niin älä odota, että voima täyttää sinut.
Kokonainen voimalaitos on asetettu sisääsi Pyhässä Hengessä.
Halusin kertoa herätyksestä, mitä se todellisuudessa on ja ei ole, -
jotta ymmärrämme, millainen todellinen herätyksen luonne on -
ja mitä olisi välttämätöntä tietää herätyksestä.
Herätys sisältää usein epätavallisia elementtejä.
Usein puhutaan vain herätyksen näkyvistä elementeistä -
ja unohdetaan se perusasia, mihin herätys itse asiassa perustuu.
Ensinnäkin herätys on poikkeus pikemminkin kuin normi.
Löydämme kirjakaupasta loputtomasti kirjoja, -
jotka kertovat herätyksestä, jota on joko rukoiltu -
tai paastottu sen puolesta, käytetty erilaisia metodeja.
Me promovoimme sitä saadaksemme sen aikaan -
jäämälämpöiseen kirkkoon. Meitä kutsutaan rukoilemaan -
ja paastoamaan, mikä on oikein, ja huutamaan Jumalan puoleen, -
katumaan, itkemään alttarin edessä.
Tällä en tarkoita mitenkään väheksyväni näitä asioita.
Näiden em. asioiden on kuitenkin seurattava raamatullista sisältöä.
Usein valitettavasti näin ei ole.
Herätyksestä puhuessamme katsomme epätavallisia ilmiöitä.
Niihin me tuijotamme eli poikkeuksiin.
Matt. 17:1-8. Siinä jae 2 sanoo: -
Jae 5 kertoo, miten heidän ylleen ilmestyi pilvi.
Isä kehotti valoisasta pilvestä opetuslapsia kuulemaan Jeesusta.
Mitä siis taivaallinen Isä sanoi?
Hän käski opetuslapsia kuulemaan Jeesusta, -
ei ihmettelemään tai kiinnittämään katsettaan -
tähän epätavalliseen tapahtumaan.
Kyllä rakastan epätavallisia tapahtumia. Olen ollut niissä mukana.
Olen nähnyt mitä merkillisimpiä ihmeitä, mutta tärkeintä on kuulla, -
mitä Jeesus sanoo. Että se Sana ja voitelu, -
se Sana ja ihmeet kulkevat yhdessä, ettei erotella niitä toisistaan.
Olen siis läpikäynyt useita herätyksiä, -
joihin on liittynyt erilaista dramatiikkaa.
Niihin ei saa ainoana kiinnittää katsetta.
Ei siis rakenneta herätystä vain näille ilmiöille, -
vaan hyvään Jumalan Sanaan.
Siihen Jumalan Sanaankin pitää kehittyä ja sitä pitää seurata.
Se on Pyhän Hengen voitelu. Siksi nämä kaksi asiaa käyvät yhdessä.
Muuten se on kevyellä pohjalla.
Todisteena ovat lukemattomat historiassa tapahtuneet herätykset.
Ihmisinä me reagoimme niihin eri tavalla.
Joskus reagoimme niihin emotionaalisesti -
ja kaappaudumme Jumalan voimannäyttöön.
Olen tavannut monia, -
jotka ovat vain tähän voiman- näyttöön orientoituneet.
Sitten he ovat pettyneet, koska he eivät ole lähteneet eteenpäin.
Kun Jumala antaa voimansa, ja tunnet ne myös emootioissasi, -
niin on tarkoitus, että Hän virvoittaa ja virkistää sinua.
Hän täyttää sinua, mutta tarkoittaa että lähdet liikkeelle.
Et jää vain siihen kellumaan ja lepäämään. Se hyödyttää vain sinua.
Jumala antaa voimansa, jotta jaamme sitä ympärillemme.
Siksi meidät ja apostolit kastettiin Pyhällä Hengellä, -
että heillä on voima näyttää Jumalan elävän heidän keskellään.
Että Jumala on elävä eikä vain joku kuvapatsas. Hän toimii.
Hän toimii meissä ja teissä.
Ei siis jäädä näihin emotionaalisiin kokemuksiin, -
vaan se antaa meille kasvupohjan mennä eteenpäin.
Jokaisesta herätyksestä, jossa on emotionaalisesta kokemuksesta -
menty eteenpäin, tunnen henkilöitä, jotka ovat nyt -
suurten kirkkojen pastoreina tai lähetyskentällä.
He kestävät ne kärsimykset, koetukset ja vainon, -
mitkä automaattisesti tulevat kaikille niille, -
jotka Jumalan Sanaa alkavat julistaa.
Kun katsotaan Walesin herätystäkin, niin suuri kuin se olikin, -
niin sen kesto oikeastaan oli vain muutama vuosi.
Toki se loi loputtoman määrän pitkiä yön kestäviä kokouksia -
päivästä toiseen ja keskittyi intensiiviseen rukoukseen, -
mikä on tietysti briljantti asia, -
ja emotionaalisesti kuluttavaan itkuun ja huutoon Herran puoleen.
Toki siinä tapahtui kaikkia muitakin ilmiöitä.
Filippiinit on siitä merkillinen maa, -
että melkein jokaisessa kokouksessa, kun on yhteisrukous, -
niin ennen kuin alan rukoilla ihmisten puolesta, koko srk itkee.
Meni mihin srk:aan tai kuppikuntaan siellä tahansa, -
niin kaikki itkevät äänekkäästi. Onko se hirveän pyhyyden merkki?
Ensin luulin, että vau, mikä herätys!
Kaikki itkevät ja katuvat! Ei se niin ole.
He vain toivat sen surunsa esille näin.
He ajattelivat, että täällä srk:ssa voi itkeä, -
koska elämä siellä on melko rankkaa.
Aasian kulttuuriin kuuluu, että tunteitaan ei saa näyttää.
He kyllä nauravat hitaasti ja hiljaa -
ja ovat hyvin iloisia perusluonteeltaan, -
mutta he eivät näytä itkua tai surua - sattui mitä tahansa.
Vaikka asuisit kaameimmassa slummissa, niin kasvot on säilytettävä.
Kokoukseen tultuaan he ajattelivat, että siellä saa itkeä.
He itkivät siis omaa murhettaan. Ei se itkukaan aina niin jaloa ole, -
eikä siihen aina sisälly katumusta.
Jumala on antanut tunteet, itket sitten tai naurat, -
mutta jos siinä tapahtuu muutos sisälläsi, sitten se on oikein.
Olen nähnyt itkussa tapahtuvan perusasioiden muutoksen -
tai naurun kautta tapahtuvan muutoksen. En hylkää näitä.
Siitä pitää sitten lähteä eteenpäin. Jos ei ole lähdetty, -
on petytty, ettei mitään tapahtunut. Vika on silloin heissä.
Heistä on tullut näitä fariseuksia ja arvostelijoita.
Annetaan nyt kaikkien kukkien kukkia, -
koska hedelmästään puu tunnetaan.
Jos puu tuottaa runsaan hedelmän, niin anna sen sitten mennä.
Aivan varmaa on, että jos herätys iskee Suomeen ja kansakuntaan, -
niin kaikki palomiehet lähetetään sammuttamaan sitä.
Näin siksi, että se ei tullut MEIDÄN srk:aan tai siten, -
kuin me halusimme sen tulevan.
Ei katsota vain sen aikana tapahtuviin draamoihin -
tai miten eri ihmiset reagoivat, koska me reagoimme eri tavalla.
Reagoi sinä omalla tavallasi, mutta älä tuomitse sitä toista, -
joka on ehkä temperamenttisempi ja reagoi toisin.
Nämä ovat kaikki niitä herätyksen esteitä.
Paavali sanoi: "Monien ahdistusten kautta on meidän kuljettava."
Toki Jumalan antamilla näkyvillä tapahtumilla -
tai dramaattisilla ilmiöillä on shokkivaikutus ko. kohteelle.
Se ravistelee nukkuvan ihmisen hereille, -
kuten aikaisin aamulla herätyskello pirahtaa päälle -
tai vielä dramaattisemmin palohälytin alkaa ulvoa.
Voin kertoa, että se herättää taatusti nukkuvan.
Tein kerran kirjallisia tehtäviä toimistossa, -
kun talon palohälyttimet alkoivat ulvoa, -
ja sain elämäni kammottavimman shokin.
Ryntäsin keittiöstä tulevan savun sekaan, -
mutta olin vain polttanut perunat pohjaan.
Se riitti silti herättämään minut, kunnes normaalius taas palautui.
Monet herätykset ovat kestäneet vuosisatoja ilman, -
että olemme edes tajunneet, että ne ovat olleet -
jälkimaininkeja alkuperäisestä.
Niistä näet puuttui se shokkivaikutus, -
mitä tänä päivänä ajattelemme shokkivaikutuksen olevan.
Näillä herätyksillä on ollut raamatullinen perustus.
Voisin tietysti mainita Lutherin aikaansaaman herätyksen, -
joka on näkyvillä edelleenkin.
Ja baptistien aikaansaama herätys, metodistien herätys, -
joka edelleen menee metodistikirkkona, -
helluntaikirkot kaikkialla. Niillä on ollut teologinen pohja.
Jotkut ovat sitten kääntyneet perinteiseen, -
mutta vaikutus on kohdistunut miljooniin.
Vaikka Walesin herätyksellä ei ole -
selkeää seuraajaa, niin helluntai- liike perustuu kuitenkin osaltaan -
siihen liikehdintään. Sen pioneerit saivat ensikosketuksen Walesista.
Näitä olivat George Jeffreys ja Evansin veljekset -
ja Williamsit ja monet, monet muut.
Painotan tätä: kun herätys tulee, -
älä heti ota ämpärillistä vettä -
ja heitä tuomitsevaa vesiryöppyä -
niiden ihmisten päälle. Katsele ja kuuntele. Tutki itse.
Kysele Pyhältä Hengeltä. Ei siltä uskonnolliselta hengeltä, -
vaan Pyhältä Hengeltä: Onko tämä vai eikö ole?
Minkälaisia hedelmiä tämä jättää? Jerusalemissakin ylipappi sanoi: -
"Älkää tuomitko noita. Katsotaan. Katsotaan."
Jos se ei ole Herrasta, se sammuu. Jos se on Herrasta, -
niin silloin potkimme itse Herraa vastaan.
Minä rukoilen, että herätys voisi tapahtua Suomessa.
Sen tiedän, että jos alamme puhdis- tamalla puhdistamaan itseämme, -
niin se ei ehkä tällä tavalla tapahdu.
Herätys on laskeutunut aina maan pimeimpiin kaupunkeihin -
ja syntisimpiin paikkoihin, koska Jumala haluaa ilmaantua siellä -
ja herättää nämä ihmiset synnistä.
Kun he täyttyvät ja aistivat Jumalan Pyhän Hengen, -
niin siitä tulee todellinen katumus, -
joka aiheuttaa muutoksen. Sitten on tultava opetuslapseuttaminen.
Meilläkin on kentillä opetuslapseuttamista.
Papualla olen opettanut pastoreita -
ottamaan uudet uskoon tulleet mukaansa.
Alkuperäinen metodi on mennä ihmisten keskelle.
He menevät kyliin ja majoihin ja vaeltavat viidakoissa, -
että uudet uskoon tulleet oppivat, mikä tämä homma on -
ja näkevät ihmeiden tapahtuvan.
Tämä on sitä, mitä meidänkin pitäisi tehdä.
Haluaisin kertoa teille yhden tärkeän asian, -
ja se on tukinumero. Sillä voit tukea näitä ohjelmia.
Se on 0600 10177.
Sehän on vain 12 euroa, jonka tuhlaat aika nopeasti kahviossa.
Voit tukea myös pankkitilin kautta viitteen kera. Kiitos teille!
Tekstitys: Tuula-Riitta Virrankare